હિન્દુસ્તાન ટાઇમ્સના જણાવ્યા મુજબ મલ્લિકા શેરાવત જે હોટેલમાં રોકાયા હતાં, ત્યાં કેટલાંક શરારતી અને બદમાશ તત્વો પરાણે ઘુસી આવ્યાં અને મલ્લિકાના રૂમનો દરવાજો જોરથી ખખડાવવા લાગ્યાં. આ તમામ લોકો નશામાં હતાં અને મલ્લિકા શેરાવત અંગે અશ્લીલ ટિપ્પણી કરી રહ્યા હતાં. લોકોની આવી હરકત બાદ મલ્લિકાએ હોટેલ સ્ટાફને ફોન કર્યો. હોટેલ સ્ટાફે આ અસામાજિક તત્વોને બહાર હાંક્યા. આ પછી મલ્લિકાએ તરત જયપુર છોડવાનો નિર્ણય કર્યો અને ફિલ્મ સ્ટાફને ફોન કરી મુંબઈ પરત ફરવાનો નિર્ણય જણાવી દીધો.